*NÁVRH VZN: vyvesený dňa 12.06.2014*

*VZn: vyvesené dňa 27.06.2014*

**Všeobecne záväzné nariadenie obce VRAKÚŇ č. 06/2014 zo dňa 26.06.2014**

**ktorým sa vyhlasuje záväzná časť Návrhu Územného plánu obce Vrakúň - Zmeny a doplnky č. 01/2014.**

Obec Vrakúň podľa § 27 ods. 3 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

**n a r i a ď u j e :**

**§ 1**

1. Vyhlasuje sa záväzná časť Návrhu Územného plánu obce Vrakúň - Zmeny a doplnky č. 01/2014. Priestorové vymedzenie obce je znázornené v zmenách a doplnkoch výkresu **č. 1: Širšie vzťahy, Komplexný výkres, M 1: 10000.**
2. Základné zásady usporiadania územia a limity jeho využitia určené v záväzných regulatívoch funkčného a priestorového usporiadania územia a vymedzenie verejnoprospešných stavieb sú záväznou časťou Návrhu Územného plánu obce Vrakúň - Zmeny a doplnky č. 01/2014, a sú uvedené v textovej časti územného plánu ako zmeny a doplnky záväznej textovej časti kapitola **č.B.1.: Záväzná časť** a sú neoddeliteľnou prílohou tohto VZN.
3. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené v zmenách a doplnkoch výkresu **č. 8: Schéma záväzných častí I., M 1: 10000 a č. 9: Schéma záväzných častí II., M 1: 5000,** Návrhu Územného plánu obce Vrakúň - Zmeny a doplnky č. 01/2014, a sú neoddeliteľnou prílohou tohto VZN.

**§ 2**

Dokumentácia schváleného Návrhu Územného plánu obce Vrakúň - Zmeny a doplnky č. 01/2014 je uložená a možno do nej nahliadnuť na Okresnom úrade Trnava, odbore výstavby a bytovej politiky, oddelení územného plánovania, na Spoločnom stavebnom úrade v Dunajskej Strede a na Obecnom úrade vo Vrakúni.

**§ 3**

Toto nariadenie nadobúda účinnosť dňa 12.07.2014

Vyvesené dňa: 27.06.2014

Zvesené dňa: 28.07.2014

*Ing. Ákos Horváth*

*starosta*

***Zmeny a doplnky záväznej textovej časti***

***>> Pôvodný text sa v jednotlivých kapitolách dopĺňa týmto textom: >>***

***B.1. ZÁVÄZNÁ ČASŤ***

Záväzná časť obsahuje:

B.1.1 Zásady a regulatívy priestorového usporiadania

B.1.2 Zásady a regulatívy funkčného využívania územia

B.1.3 Zásady a regulatívy umiestnenia verejného občianskeho vybavenia územia

B.1.4 Zásady a regulatívy umiestnenia verejného dopravného vybavenia

B.1.5 Zásady a regulatívy umiestnenia verejného technického vybavenia

B.1.6 Zásady a regulatívy zachovania kultúrnohistorických hodnôt, ochrany prírody a krajiny so zreteľom na udržanie ekologickej stability

B.1.7 Zásady a regulatívy starostlivosti o životné prostredie

B.1.8 Vymedzenie zastavaného územia obce

B.1.9 Vymedzenie ochranných pásiem a chránených území podľa osobitných predpisov

B.1.10 Vymedzenie plôch na verejnoprospešné stavby, na vykonanie delenia a sceľovania pozemkov, na asanáciu a chránené časti krajiny

B.1.11 Vymedzenie častí územia, ktoré je potrebné riešiť v dokumentácii nižšieho stupňa.

Všetky ostatné regulatívy, zásady a navrhované riešenia, ktoré nie sú uvedené v záväznej časti, majú charakter odporúčaní a tvoria smernú časť územnoplánovacej dokumentácie.

Záväzné časti riešenia sú zdokumentované vo výkresoch č. 8: Schéma záväzných častí I. a č. 9: Schéma záväzných častí II..

***B.1.1 Zásady a regulatívy priestorového usporiadania***

„Zmeny a doplnky č. 01/2014“ stanovujú súbor záväzných regulatívov priestorového usporiadania. Hranica priestorových celkov regulácie je priestorovo vymedzená v grafickej časti ako hranica navrhovaných rozvojových zámerov (výkresy č. 8, 9). Regulatívy priestorového usporiadania majú charakter kvantitatívnych limitných hodnôt a parametrov.

**Maximálna podlažnosť objektov**

* maximálne **2** nadzemné podlažia plus podkrovie (resp. ustúpené – polovičné podlažie) v priestorových celkoch regulácie **R** (lokalita č. **1a**-01/2014) a **B** (lokality č. **2,3**-01/2014).

V priestorovom celku regulácie N2🞻 (lokalita č. **1b**-01/2014) maximálna podlažnosť nie je definovaná , v území sa so zástavbou nadzemných objektov nepočíta.

**Odstupové vzdialenosti medzi objektmi**

Pri umiestňovaní stavieb je potrebné riadiť sa príslušnými normami a predpismi v závislosti od druhu a výšky umiestňovaných zariadení (z hygienických dôvodov) - najmä Vyhláškou č. 532/2002 Z. z. o stavebnotechnických požiadavkách na výstavbu.

**Nezastavateľné plochy**

Ako nezastavateľné plochy sú vymedzené plochy lesných pozemkov na území lokality č. **1b**-01/2014. Na týchto plochách sa s výstavbou neuvažuje, prípadná zástavba plôch (najmä pre účely vybudovania dopravnej a technickej infraštruktúry) je možná len za podmienky predchádzajúceho súhlasu orgánu ochrany lesnej pôdy.

**Intenzita využitia plôch**

Intenzita využitia plôch je určená maximálnym koeficientom zastavanosti (KZ), ktorý je pomerom zastavanej plochy objektmi k ploche pozemku, resp. priestorového celku regulácie. V prípade priestorového celku regulácie **R** (lokalita č. **1a**-01/2014) a **B** (lokality č. **2,3**-01/2014) je hodnota koeficientu zastavanosti **0,2**.

V priestorovom celku regulácie N2🞻 (lokalita č. **1b**-01/2014) KZ nie je definovaný, v území sa so zástavbou nadzemných objektov nepočíta.

***B.1.2 Zásady a regulatívy funkčného využívania územia***

„Zmeny a doplnky č. 01/2014“ stanovujú súbor záväzných regulatívov funkčného využívania územia. Hranica priestorových celkov regulácie je priestorovo vymedzená v grafickej časti ako hranica navrhovaných rozvojových zámerov (výkresy č. 8, 9). Určujúcou je hlavná funkcia, ďalej podľa potreby špecifikovaná súborom prípustného funkčného využitia a negatívne vymedzená taxatívnym vymenovaním neprípustných funkcií. **Podiel hlavnej funkcie** v regulačnom bloku je **minimálne 60%** z celkovej funkčnej plochy.

Pre **priestorový celok regulácie č. 1a**-01/2014 a hlavnou funkciou **„plochy rekreácie“** stanovujeme podrobnejšiu reguláciu prípustného a neprípustného využitia plôch:

Prípustné využitie:

* šport – súvisiace s hlavnou funkciou
* verejná a vyhradená zeleň, vodné plochy – súvisiace s hlavnou funkciou
* bývanie v rodinných domoch - súvisiace s hlavnou funkciou
* občianska vybavenosť - zariadenia súvisiace s hlavnou funkciou
* nepoľnohospodárska výroba (priemysel, sklady a technické vybavenie) bez negatívnych a rušivých vplyvov - zariadenia súvisiace s hlavnou funkciou
* poľnohospodárska výroba – chov koní a iné zariadenia súvisiace s hlavnou funkciou
* dopravná vybavenosť - nevyhnutná pre obsluhu územia
* technická vybavenosť - nevyhnutná pre obsluhu územia

Neprípustné využitie:

* bývanie v bytových domoch
* občianska vybavenosť všetkých druhov - okrem uvedenej v prípustnom využití
* dopravná vybavenosť - okrem uvedenej v prípustnom využití
* technická vybavenosť - okrem uvedenej v prípustnom využití, osobitne:
* ropovody a iné líniové produktovody na prepravu nebezpečných látok,
* nepoľnohospodárska výroba (priemysel, sklady a technické vybavenie) všetkých druhov - okrem uvedených v prípustnom využití, osobitne:
* nové priemyselné zdroje alebo jestvujúce priemyselné zdroje, v ktorých sa vyrábajú alebo na výrobu používajú nebezpečné látky, s výnimkou rozširovania a prestavby jestvujúcich priemyselných zdrojov, ktorými sa dosiahne účinnejšia ochrana vôd, a nových priemyselných zdrojov, ak sa uplatnia najlepšie dostupné techniky zabezpečujúce vysoký stupeň ochrany vôd,
* nové priemyselné zdroje alebo jestvujúce priemyselné zdroje, ktoré produkujú priemyselné odpadové vody obsahujúce obzvlášť škodlivé látky,
* sklady ropných látok s celkovou kapacitou väčšou ako 1 000 m3, na Žitnom ostrove40) s celkovou kapacitou väčšou ako 200 m3 a s kapacitou jednotlivých nádrží väčšou ako 50 m3,
* veterinárne asanačné zariadenia a sanitárne bitúnky,
* skladovacie nádrže kalov, močovky, silážnej šťavy a iných tekutých zložiek
* poľnohospodárska výroba všetkých druhov - okrem uvedenej v prípustnom využití, osobitne:
* stavby veľkokapacitných fariem,
* špeciálna zeleň – cintorín
* činnosti v rozpore s kultúrno-historickými tradíciami obce
* ostatné činnosti zakázané podľa § 31 ods.4 vodného zákona 🟌

Pre **priestorový celok regulácie č. 1b**-01/2014 a hlavnou funkciou **„plochy prvkov ekologického významu - les osobitného určenia s rekreačnou funkciou“** stanovujeme podrobnejšiu reguláciu prípustného a neprípustného využitia plôch:

Prípustné využitie:

* nelesná vegetácia
* trávne porasty
* vodné plochy
* poľnohospodárska pôda.

Neprípustné využitie:

* ostatné funkcie okrem hlavnej a prípustných.

Na týchto plochách sa s výstavbou neuvažuje, prípadná zástavba plôch (najmä pre účely vybudovania dopravnej a technickej infraštruktúry) je možná len za podmienky predchádzajúceho súhlasu orgánu ochrany lesnej pôdy.

Pre **priestorové celky regulácie č. 2,3**-01/2014 a hlavnou funkciou **„plochy bývania“** stanovujeme podrobnejšiu reguláciu prípustného a neprípustného využitia plôch:

Prípustné využitie:

* plochy rekreácie
* šport - súvisiace s hlavnou funkciou
* verejná a vyhradená zeleň, vodné plochy - súvisiace s hlavnou funkciou
* bývanie v rodinných domoch - súvisiace s hlavnou funkciou
* občianska vybavenosť - zariadenia súvisiace s hlavnou funkciou
* nepoľnohospodárska výroba (priemysel, sklady a technické vybavenie) bez negatívnych a rušivých vplyvov - zariadenia súvisiace s hlavnou funkciou
* poľnohospodárska výroba – chov koní a iné zariadenia súvisiace s hlavnou funkciou
* vodné plochy – chov sladkovodných rýb, športový rybolov a iné zariadenia súvisiace s hlavnou funkciou
* dopravná vybavenosť - nevyhnutná pre obsluhu územia
* technická vybavenosť - nevyhnutná pre obsluhu územia

Neprípustné využitie:

* bývanie v bytových domoch
* občianska vybavenosť všetkých druhov - okrem uvedenej v prípustnom využití
* dopravná vybavenosť - okrem uvedenej v prípustnom využití
* technická vybavenosť - okrem uvedenej v prípustnom využití, osobitne:
* ropovody a iné líniové produktovody na prepravu nebezpečných látok,
* nepoľnohospodárska výroba (priemysel, sklady a technické vybavenie) všetkých druhov - okrem uvedených v prípustnom využití, osobitne:
* nové priemyselné zdroje alebo jestvujúce priemyselné zdroje, v ktorých sa vyrábajú alebo na výrobu používajú nebezpečné látky, s výnimkou rozširovania a prestavby jestvujúcich priemyselných zdrojov, ktorými sa dosiahne účinnejšia ochrana vôd, a nových priemyselných zdrojov, ak sa uplatnia najlepšie dostupné techniky zabezpečujúce vysoký stupeň ochrany vôd,
* nové priemyselné zdroje alebo jestvujúce priemyselné zdroje, ktoré produkujú priemyselné odpadové vody obsahujúce obzvlášť škodlivé látky,
* sklady ropných látok s celkovou kapacitou väčšou ako 1 000 m3, na Žitnom ostrove40) s celkovou kapacitou väčšou ako 200 m3 a s kapacitou jednotlivých nádrží väčšou ako 50 m3,
* veterinárne asanačné zariadenia a sanitárne bitúnky,
* skladovacie nádrže kalov, močovky, silážnej šťavy a iných tekutých zložiek
* poľnohospodárska výroba všetkých druhov - okrem uvedenej v prípustnom využití, osobitne:
* stavby veľkokapacitných fariem,
* špeciálna zeleň – cintorín
* činnosti v rozpore s kultúrno-historickými tradíciami obce
* ostatné činnosti zakázané podľa § 31 ods.4 vodného zákona 🟌

🟌 *Zoznam ostatných zakázaných činností v Chránenej vodohospodárskej oblasti Žitný ostrov v zmysle Zákona č. (§31 ods. 4):*

* *vykonávať leteckú aplikáciu hnojív a chemických látok na ochranu rastlín alebo na ničenie škodcov alebo buriny v blízkosti povrchových vôd a odkrytých podzemných vôd, kde môže dôjsť k znečisteniu vôd alebo k ohrozeniu kvality a zdravotnej bezchybnosti vôd, (§31 ods. 4 b)*
* *vykonávať plošné odvodnenie lesných pozemkov v takom rozsahu, ktorým sa podstatne narušia vodné pomery v chránenej oblasti prirodzenej akumulácie vôd, (§31 ods. 4 c)*
* *odvodňovať poľnohospodárske pozemky vo výmere väčšej ako 50 ha súvislej plochy, (§31 ods. 4 d)*
* *ťažiť rašelinu v množstve väčšom ako 500 000 m3 na jednom mieste, (§31 ods. 4 e)*
* *ťažiť nevyhradené nerasty41) povrchovým spôsobom alebo vykonávať iné zemné práce, ktorými sa odkryje súvislá hladina podzemných vôd, s výnimkou ťažby s možnosťou následného vodohospodárskeho využitia priestoru ložiska, (§31 ods. 4 f)*
* *ukladať rádioaktívny odpad, (§31 ods. 4 g)*
* *budovať skládky na nebezpečný odpad (§31 ods. 4 h).*

*Zákaz podľa odseku 4 písm. d) až f) sa nevzťahuje na činnosť, pri ktorej sa na základe hydrogeologického prieskumu preukáže, že neovplyvní využiteľné množstvo podzemnej vody v zbernej oblasti. Zákaz podľa odseku 4 písm. e) sa nevzťahuje na uskutočnenie vodnej nádrže.*

*Orgán štátnej vodnej správy môže v jednotlivých prípadoch povoliť výnimku zo zákazu podľa odseku 4 písm. a) tretieho bodu, ak ide o verejnoprospešnú stavbu podľa osobitného predpisu42) alebo ak sa v procese posudzovania vplyvov na životné prostredie podľa osobitného predpisu43) preukáže, že navrhované technické opatrenia zabezpečia účinnú ochranu vôd a vodných pomerov.*

***B.1.3 Zásady a regulatívy umiestnenia verejného občianskeho vybavenia***

S výstavbou zariadení občianskej vybavenosti riešenie „Zmien a doplnkov č. 01/2014“ nepočíta. Umiestnenie zariadení občianskej vybavenosti súvisiacich s rekreačnou funkciou zón, najmä charakteru obchodu a služieb, je však v priestorových celkoch regulácie prípustné (pozri kapitolu B.1.2.), a to za nasledovných podmienok:

* pri projektovaní stavieb občianskej vybavenosti dodržiavať príslušné normy a právne predpisy, platné v čase realizácie stavieb
* pri umiestňovaní zariadení občianskej vybavenosti navrhnúť podľa druhu a veľkosti zariadenia zodpovedajúci rozsah plôch statickej dopravy – kapacitu parkovísk pri vybavenosti riešiť v zmysle STN 73 6110.

***B.1.4 Zásady a regulatívy umiestnenia verejného dopravného vybavenia***

* zabezpečiť dopravné napojenie riešeného územia „Zmien a doplnkov č. 01/2014“ na existujúce miestne komunikácie
* komunikácie v rekreačnej zóne a obytno-rekreačných zónach riešiť podľa podrobnejších stupňov dokumentácie
* dopravné napojenia komunikácií riešiť samostatne v súlade s platnými STN
* pri projektovaní miestnych komunikácií postupovať podľa STN 73 6110
* návrh statickej dopravy riešiť v ďalších stupňoch PD na zonálnej úrovni v zmysle STN 73 6110
* posúdiť vybudovanie peších a cyklistických trás, šírkové usporiadanie peších a cyklistických trás navrhnúť v ďalších stupňoch PD v zmysle STN 73 6110.

***B.1.5 Zásady a regulatívy umiestnenia verejného technického vybavenia***

* rešpektovať ochranné pásma technických zariadení a líniových stavieb – pozri kapitolu B.1.10.
* postupne zabezpečiť komplexnú technickú vybavenosť riešeného územia „Zmien a doplnkov č. 01/2014“ podľa podrobnejších stupňov PD
* ochranu vodných pomerov a vodných zdrojov riešiť v súlade zo zákonom č. 364/2004 Z. z. o vodách (vypúšťanie odpadových a osobitných odpadových vôd do povrchových vôd)
* rozvojové aktivity riešiť v súlade so zákonom č. 7/2010 Z. z. (ktorým bol zrušený zákon č. 666/2005 Z. z.) o ochrane pred povodňami
* pri projektovaní zariadení a líniových trás technickej infraštruktúry postupovať podľa príslušných noriem a predpisov, zabezpečiť vecnú a časovú koordináciu stavieb prípadných rekonštrukcií existujúcich zariadení mimo riešeného územia s navrhovanými stavbami
* problematiku odpadového hospodárstva riešiť v súlade so zákonom č. 223/2001 Z. z. o odpadoch v znení neskorších predpisov, zákonom č. 529/2002 Z. z. o obaloch, Vyhláškou č. 284/2001 Z. z. a Vyhláškou č. 409/2002 Z. z.
* pri zmene funkčného využívania územia je potrebné riešiť požiadavky vyplývajúce zo záujmov požiarnej ochrany v súlade so zákonom č. 314/2001 Z. z. o ochrane pred požiarmi a súvisiacimi predpismi
* pri navrhovaní zariadení civilnej ochrany (ochranných stavieb pre obyvateľstvo) v ďalších stupňoch dokumentácie postupovať v zmysle Vyhlášky č. 399/2012 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany
* pri zabezpečovaní požiadaviek vyplývajúcich zo záujmov protipovodňovej ochrany postupovať v zmysle vyhlášky č. 261/2010 Z. z., ktorou sa ustanovujú podrobnosti o obsahu povodňových plánov a postupov ich schvaľovania, vyhlášky č. 204/2010 Z. z., ktorou sa ustanovujú podrobnosti o vykonávaní predpovednej povodňovej služby, vyhlášky č. 252/2010 Z. z., ktorou sa ustanovujú podrobnosti o predkladaní predbežných správ o povodňovej situácii a súhrnných správ o priebehu povodní, ich následkoch a vykonaných opatreniach a vyhlášky č. 251/2010 Z. z., ktorou sa ustanovujú podrobnosti o vyhodnocovaní výdavkov na povodňové zabezpečovacie práce, povodňové záchranné práce a povodňových škôd.

***B.1.6 Zásady a regulatívy zachovania kultúrnohistorických hodnôt, ochrany prírody a krajiny so zreteľom na udržanie ekologickej stability***

***Zásady a regulatívy zachovania kultúrnohistorických hodnôt***

* v jednotlivých etapách realizácie a aktualizácie územného plánu obce dodržiavať konkrétne podmienky a požiadavky predpísané v rozhodnutiach a odborných stanoviskách Krajského pamiatkového úradu v Trnave
* akýkoľvek zámer úpravy nehnuteľností v bezprostrednom okolí národnej kultúrnej pamiatky Dom ľudový vo Vrakúni, pare. č. 129, súp. č. 458, or. č. 25, evidovaná v Ústrednom zozname pamiatkového fondu pod číslom 2535/0 (min. 10 m) je nutné predložiť na posúdenie a schválenie na Krajský pamiatkový' úrad Trnava
* z dôvodu možnej existencie archeologických nálezov v riešenom území, musí byť v jednotlivých etapách realizácie a uplatňovania územného plánu v praxi splnená nasledovná podmienka v zmysle zákona č. 50/1976 Z. z. o ÚP a SP (úplné znenie 109/1998 Z. z.) a zákona č. 49/2002 Z. z. o ochrane pamiatkového fondu v znení neskorších predpisov: „Investor/ stavebník každej stavby, vyžadujúcej si zemné práce, si od Krajského pamiatkového úradu v Trnave v jednotlivých stupňoch územného a stavebného konania vyžiada konkrétne stanovisko ku každej pripravovanej stavebnej činnosti súvisiacej so zemnými prácami (budovanie komunikácií, technická infraštruktúra, pozemné stavby, atď.) z dôvodu, že stavebnou činnosťou resp. zemnými prácami môže dôjsť k narušeniu archeologických nálezísk ako aj k porušeniu dosiaľ neevidovaných pamiatok.“.

*Poznámka: Priamo pri východnom koncovom úseku JV hranice navrhovaného rozvojového územia - lokality č. 1-01/2014 sa nachádza nehnuteľná národná kultúrna pamiatka - Dom ľudový vo Vrakúni, pare. č. 129, súp. č. 458, or. č. 25, evidovaná v Ústrednom zozname pamiatkového fondu pod číslom 2535/0, ktorá podlieha ochrane podľa zákona NR SR číslo 49/2002 Z. z. o ochrane pamiatkového fondu, v znení neskorších predpisov.*

***Zásady a regulatívy ochrany prírody a krajiny so zreteľom na udržanie ekologickej stability***

* zabezpečiť ochranu prírody v zmysle zákona o ochrane prírody a krajiny č. 543/2002
* chrániť prírodné zdroje:
* chránená vodohospodárska oblasť CHVO Žitný ostrov
* rešpektovať regionálny biokoridor rBK 14 Gabčíkovo - Topoľníky (navrhovaný v lokalite č. **1a,1b**-01/2014 a v dotyku s lokalitami č. **2,3**-01/2014)

plochy 25 m na obidve strany od okraja vodného toku musia ostať bez akýchkoľvek stavieb a bariérových prvkov, ktoré by mohli obmedziť funkčnosť regionálneho biokoridoru

***rBK 14*** *kanál Gabčíkovo - Topoľníky nadväzuje na regionálny biokoridor Dobrohosť - Kračany, tvorí ho hlavne vodný tok a plochy trávnych porastov miestami podmáčaných (nachádzajú sa na rašelinových pôdach s charakteristickým trávnym spoločenstvom) a plochami NDV a lesných porastov.*

*Návrh: posilniť nelesnú drevinovú vegetáciu hlavne v blízkosti toku, plochy ornej pôdy premeniť na trvalé trávne porasty, lesné porasty postupne premeniť na druhovo bohatšie, vhodné na dané stanovište.*

*Stresové faktory: regulovaný vodný tok, blízkosť intenzívne obhospodarovanej ornej pôdy, lesné porasty zväčša monokultúry topoľa, prechod cez zastavané územie obce.*

* v ďalšom procese vykonať inventarizačný prieskum zameraný na mapovanie chránených druhov fauny, biotopov národného alebo medzinárodného významu ako aj na dreviny rastúce mimo les, ktoré budú musieť byť likvidované pri realizácii stavebných zámerov, za účelom vyčíslenia ich spoločenskej hodnoty, spoločenskú hodnotu drevín navrhovaných na prípadný výrub je potrebné uplatniť u žiadateľa v plnej miere
* v ďalších stupňoch projektovej dokumentácie minimalizovať dopady negatívnych prvkov na ekologickú stabilitu územia.

*Poznámka: Z hľadiska ochrany prírody a krajiny riešené územie „Zmien a doplnkov č. 01/2014“ spadá v zmysle § 12 zák. č. 543/2002 Z. z. o ochrane prírody a krajiny v znení neskorších predpisov do prvého stupňa ochrany. Nenachádzajú sa tu maloplošné chránené územia národného významu, ani územia európskeho významu.*

***B.1.7 Zásady a regulatívy starostlivosti o životné prostredie***

* zabrániť znečisteniu podzemných vôd riešením vhodného odkanalizovania
* urbanizáciu územia usmerňovať s ohľadom na max. ochranu prírody
* v rámci kolaudačného konania preukázať, že voda dodávaná do spotrebiska predmetnej výstavby spĺňa kritériá NV SR č. 354/2006 Z. z.
* pri príprave a realizácii výstavby dodržiavať ustanovenia zákona č. 223/2001 Z. z. o odpadoch v znení neskorších predpisov a s ostatné súvisiace predpisy na úseku odpadového hospodárstva
* obmedziť podiel zastavaných a spevnených plôch vhodnou reguláciou
* optimalizovať priestorovú štruktúru a využívanie krajiny (ľudská mierka, dotváranie prostredia na ekologických princípoch - kostra ES, koordinácia stavebných činností ...).
* v riešenom území nevyčleňovať plochy pre stavby (prevádzky), ktoré by mohli neprimeraným hlukom, zápachom, resp. prachom obťažovať obyvateľov a rekreantov
* v záujme ochrany zdravia obyvateľov a taktiež ochrany zvierat dodržiavať ustanovenia zákona č. 39/2007 Z. z. o veterinárnej starostlivosti v znení neskorších predpisov a podľa § 44 vyžiadať záväzný posudok regionálnej veterinárnej a potravinovej správy:

v územnom konaní, stavebnom konaní a kolaudačnom konaní, ak sa týka stavieb a zariadení, ktoré sú určené na

* chov zvierat,
* výrobu, spracúvanie, ošetrovanie a skladovanie krmív pre spoločenské zvieratá,
* prípravu, výrobu, skladovanie a distribúciu medikovaných krmív,
* ukladanie, ďalšie spracúvanie a neškodné odstránenie živočíšnych vedľajších produktov

pri uvedení do užívania priestorov maloobchodných prevádzkarní, ktoré podliehajú registrácii podľa §40 a pri zmene v ich prevádzkovaní

* riešiť strety záujmov výstavby s infraštruktúrou a vyvolané technické opatrenia (preložky IS)
* v ďalších stupňoch PD postupovať v zmysle zákona č. 287/2009 Z. z., ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
* pri realizácii výstavby dôsledne uplatňovať požiadavky vyplývajúce právnych predpisov z oblasti životného prostredia platné v čase realizácie jednotlivých stavieb, najmä Zákon č. 543/2002 Z. z. o ochrane prírody a tvorbe krajiny, Zákon č. 57/2013 Z. z. o ochrane a využívaní poľnohospodárskej pôdy, Zákon č. 326/2005 Z. z. o lesoch, Zákon č. 578/2003 Z. z. o ochrane zdravia ľudí v znení neskorších predpisov.

***B.1.8 Vymedzenie zastavaného územia obce***

Pre navrhované lokality č. **1a,2,3**-01/2014 riešeného územia „Zmien a doplnkov č. 01/2014“ platí požiadavka zahrnutia plôch do zastavaného územia obce (ZÚ).

***B.1.9 Vymedzenie ochranných pásiem a chránených území podľa osobitných predpisov***

V riešenom území „Zmien a doplnkov č. 01/2014“ je potrebné rešpektovať tieto ochranné pásma, ovplyvňujúce riešené územie:

* obojstranné ochranné prístupové pásmo pobrežných pozemkov v zmysle § 49 zákona č. 364/2004 Z. z. o vodách pre opravy, údržbu a povodňovú aktivitu:
  1. 10 m od brehovej čiary kanála Gabčíkovo - Topoľníky (vyhlásený vodohospodársky významný vodný tok podľa vyhlášky MŽP SR č. 211/2005 Z. z.)

*V uvedených pobrežných pozemkoch nie je možné uvažovať s budovaním pozemných stavieb a oplotení, s ťažbou a navážaním zeminy, s trasovaním inžinierskych sietí, s vytváraním skládok a s poľnohospodárskym využitím, ako aj nie je možné manipulovať s látkami škodiacimi vodám. Ďalej je nutné zachovať prístup mechanizácie správcu vodného toku k pobrežným pozemkom z hľadiska realizácie opráv, údržby a povodňovej aktivity. Prípadné križovania inžinierskych sietí s vodnými tokmi musia byť technicky riešené v súlade s STN 73 6822 „Križovanie a súbehy vedení s vodnými tokmi“, revitalizácia, úpravy vodných tokov v súlade s STN 75 2102 „Úpravy riek a potokov“. Akúkoľvek investorskú činnosť a výsadbu porastov v dotyku s tokmi je potrebné odsúhlasiť so SVP š.p..*

* ochranné pásmo vonkajšieho nadzemného elektrického vedenia v zmysle zákona č. 251/2012 Z. z., § 43 vymedzené zvislými rovinami po oboch stranách vedenia vo vodorovnej vzdialenosti meranej kolmo na vedenie od krajného vodiča pri napätí:
  + od 1 kV do 35 kV vrátane: 1. pre vodiče bez izolácie 10 m, v súvislých lesných priesekoch 7 m, 2. pre vodiče so základnou izoláciou 4 m, v súvislých lesných priesekoch 2 m, 3. pre zavesené káblové vedenie 1 m

*V ochrannom pásme vonkajšieho nadzemného elektrického vedenia a pod elektrickým vedením je zakázané:*

* + - *zriaďovať stavby, konštrukcie a skládky*
    - *vysádzať a pestovať trvalé porasty s výškou presahujúcou 3 m*
    - *vysádzať a pestovať trvalé porasty s výškou presahujúcou 3 m vo vzdialenosti 2 m od krajného vodiča vzdušného vedenia s jednoduchou izoláciou*
    - *uskladňovať ľahko horľavé alebo výbušné látky*
    - *vykonávať činnosti ohrozujúce bezpečnosť osôb a majetku*
    - *vykonávať činnosti ohrozujúce elektrické vedenie a bezpečnosť a spoľahlivosť prevádzky sústavy*
    - *vysádzať a pestovať trvalé porasty s výškou presahujúcou 3 m vo vzdialenosti presahujúcej 5 m od krajného vodiča vzdušného vedenia možno len vtedy, ak je zabezpečené, že tieto porasty pri páde nemôžu poškodiť vodiče vzdušného vedenia*
    - *vlastník pozemku je povinný umožniť prevádzkovateľovi vonkajšieho nadzemného elektrického vedenia prístup a príjazd k vedeniu a na tento účel umožniť prevádzkovateľovi udržiavať voľný pruh pozemkov (bezlesie) v šírke 4 m po oboch stranách vonkajšieho nadzemného elektrického vedenia (táto vzdialenosť sa vymedzuje od dotyku kolmice spustenej z vonkajšej strany nadzemného elektrického vedenia na vodorovnú rovinu ukotvenia podporného bodu).*
* ochranné pásmo elektrickej stanice vonkajšieho vyhotovenia v zmysle zákona č. 251/2012 Z. z., § 43:
* s napätím do 110 kV je vymedzené zvislými rovinami, ktoré sú vedené vo vodorovnej vzdialenosti 10 m kolmo na oplotenie alebo na hranicu objektu elektrickej stanice
* s vnútorným vyhotovením je vymedzené oplotením alebo obostavanou hranicou objektu elektrickej stanice, pričom musí byť zabezpečený prístup do elektrickej stanice na výmenu technologických zariadení

*V ochrannom pásme elektrickej stanice je zakázané vykonávať činnosti, pri ktorých je ohrozená bezpečnosť osôb, majetku a spoľahlivosť a bezpečnosť prevádzky elektrickej stanice.*

V zmysle §28 ods. 2 a §30 zákona č. 143/1998 Z. z. o civilnom letectve v znení neskorších predpisov (letecký zákon) je Letecký úrad SR dotknutým orgánom štátnej správy v povoľovacom procese stavieb a zariadení nestavebnej povahy v ochranných pásmach letísk a leteckých pozemných zariadení ako aj pri ďalších stavbách, ktoré by mohli ohroziť bezpečnosť leteckej prevádzky, na základe čoho je potrebné požiadať Letecký úrad SR o súhlas pri stavbách a zariadeniach:

* stavby a zariadenia vysoké 100 m a viac nad terénom (§ 30 ods. 1 písm. a)
* stavby a zariadenia vysoké 30 m a viac umiestnené na prírodných alebo umelých vyvýšeninách, ktoré vyčnievajú 100 m a viac nad okolitú krajinu (§ 30 ods. 1 písm. b)
* zariadenia, ktoré môžu rušiť funkciu leteckých palubných prístrojov a leteckých pozemných zariadení, najmä zariadenia priemyselných podnikov, vedenia VVN 110 kV a viac, energetické zariadenia a vysielacie stanice (§ 30 ods. 1 písm. c)
* zariadenia, ktoré môžu ohroziť let lietadla, najmä zariadenia na generovanie alebo zosilňovanie elektromagnetického žiarenia, klamlivé svetlá a silné svetelné zdroje (§ 30 ods. 1, písmeno d).

V riešenom území je potrebné vymedziť toto chránené územie:

* Chránená vodohospodárska oblasť Žitný ostrov (CHVO, celé riešené územie), v ktorej musí byť zabezpečená všestranná ochrana povrchových vôd, podzemných vôd a ochrana podmienok ich tvorby v zmysle zákona 364/2004 Z. z. vodný zákon.

***B.1.10 Vymedzenie plôch na verejnoprospešné stavby, na vykonanie delenia a sceľovania pozemkov, na asanáciu a chránené časti krajiny***

V riešenom území „Zmien a doplnkov č. 01/2014“ nie je potrebné vymedziť plochy pre verejnoprospešné stavby, ani plochy na delenie a sceľovanie pozemkov, na asanáciu a chránené časti krajiny.

***B.1.11 Vymedzenie častí územia, ktoré je potrebné riešiť v dokumentácii nižšieho stupňa***

„Zmeny a doplnky č. 01/2014“ nevymedzujú potrebu obstarať územný plán zóny v súlade s ustanoveniami zákona č. 50/1976 Zb. v znení neskorších predpisov (§ 12).

***B.2. Schéma záväzných častí riešenia a verejnoprospešných stavieb***

Pre riešené územie „Zmien a doplnkov č. 01/2014“ sú záväzné časti riešenia premietnuté do grafickej a textovej časti nasledovne:

* **grafická časť** - výkresy č. 8: Schéma záväzných častí I. a č. 9: Schéma záväzných častí II. v celom rozsahu
* **textová časť** - kapitola č. B.1.: Záväzná časť.

Zoznam verejnoprospešných zariadení a líniových stavieb:

* kombinovaný koridor pre komunikácie a technickú infraštruktúru
* koridor technickej infraštruktúry
* zariadenie technickej infraštruktúry (transformovňa)
* ostatné miestne komunikácie,, zariadenia, terénne úpravy a stavby a k nim prislúchajúce plochy, ktoré zabezpečujú dopravné napojenie územia (miestne, cyklistické a pešie komunikácie a príslušné dopravné zariadenia podľa príslušnej technickej dokumentácie) – neoznačené v grafickej časti
* navrhované koridory a zariadenia technickej infraštruktúry – neoznačené v grafickej časti
* siete, zariadenia, terénne úpravy a stavby a k nim prislúchajúce plochy, ktoré zabezpečujú zásobovanie obyvateľstva, obslužné a výrobné aktivity pitnou a úžitkovou vodou (vodovodné rozvody a príslušné zariadenia vodovodnej siete podľa príslušnej technickej dokumentácie)
* siete, zariadenia, terénne úpravy a stavby a k nim prislúchajúce plochy, ktoré zabezpečujú odvádzanie a čistenie odpadových vôd (kmeňové stoky, hlavné zberače a ostatná kanalizačná sústava s príslušnými zariadeniami kanalizačnej siete podľa príslušnej technickej dokumentácie)
* siete, zariadenia, terénne úpravy a stavby a k nim prislúchajúce plochy, ktoré zabezpečujú zásobovanie obyvateľstva, obslužné a výrobné aktivity energiami (elektrické a plynové rozvody a príslušné zariadenia elektrickej a plynovodnej siete podľa príslušnej technickej dokumentácie) .